მარკო არნაუტოვიჩი
მარკო არნაუტოვიჩი (სერბ. Marko Arnautović დ. 19 აპრილი, 1989, ვენა) — ავსტრიელი ფეხბურთელი, პოზიციით თავდამსხმელი, რომელიც თამაშობს სერია A-ს კლუბ „ბოლონიასა“ და ავსტრიის ეროვნულ ნაკრებში. არნაუტოვიჩი სანახევროდ სერბული წარმოშობისაა, ის სერბი მამისა და ავსტრიელი დედის ოჯახში დაიბადა. პროფესიონალური კარიერა დაიწყო 2007 წელს ნიდერლანდურ კლუბ ტვენტეში. 2009-2010 წლებში იჯარით თამაშობდა მილანის „ინტერში“. სხვადასხვა დროს თამაშობდა „ვერდერში“ (2010-2013), „სტოკ სიტიში“ (2013-2017), „ვესტ ჰემ იუნაიტედში“ (2017-2019) და „შანახაი პორტში“ (2019-2021). მისი დებიუტი ავსტრიის ეროვნულ ნაკრებში შედგა 2008 წლის 11 ოქტომბერს ფარერების ნაკრების წინააღმდეგ მატჩში. არნაუტოვიჩი მონაწილეობდა ევროპის 2016 და 2020 წლების ჩემპიონატებში. 2018 წელს არნაუტოვიჩი ავსტრიის წლის საუკეთესო ფეხბურთელად დასახელდა.